"بارسلونا"نین فوتبولچوسو نیمارین پارس سن ژرمن-ه کئچیدی رسمیلشدی.
بو باره‌ده پاریس کلوبونون رسمی سایتی خبر یاییب.
برزیل‌لی هوجومچو ایله 2022-جی ایلین ژوئیه آیینا قدر موقاویله ایمضالانیب. 222 میلیون یورویا ترانسفر اولونان نیمار دونیانین ان باها‌لی فوتبولچوسو اولوب.
قئید ائدک کی، برزیل میللی‌سی‌نین عضوو 2013-جو ایلدن "بارسلونا"دا چیخیش ائدیردی. او، کاتالونیا کلوبوندا 186 اویونا 105 گل ووروب.
علاوه ائدک کی، بونا قدر دونیانین ان باها‌لی فوتبولچوسو "یوونتوس"دان "منچستر یونایتد"ه ترانسفر اولونان (105 میلیون یورو ) پل پوقبا ایدی.
